Når er det best å reise til Peru?
Fordi landet har variert natur og opplevelser, er det smart å vurdere været før man bestiller reise til Peru. Den tørre sesongen i Peru er fra mai-oktober og da er det sol, blå himmel over Andesfjellene og kjøligere netter. Dette er høysesong, og da er det viktig å være tidlig ute med bestillingen sin. Mellom november-mars er det mer regn, og januar og februar er de månedene da det regner aller mest. Da kan det også være fint å reise ettersom det er færre andre turister, og billig for fly med hotell. Skal du på tur i Andesfjellene og besøke Machu Picchu bør du dra etter februar. I påsken er det populært å fly til Peru for de som vil kombinere turen med et besøk til Galapagos. Mai til september er det varmt og solrikt i Andesfjellene og perfekt å besøke både Machu Picchu og Titicacasjøen. Det anbefales å begynne planlegging av reisen til Peru minst seks måneder til et år før man vil dra, dersom man skal reise i juni-august. Dette gjelder spesielt de som vil gå Inka Trail til Machu Picchu.